section_heading: Zemljopisni položaj
paragraph_text: Markovac Našički nalazi se istočno od grada Našica i u biti je prigradsko naselje grada Našica. Sjeverno se nalazi naselje Velimirovac, istočno Jelisavac a južno Vukojevci. Sjeverni dio Markovca nalazi se uz državnu cestu D2 (Podravsku magistralu) Našice - Koška- Osijek a južni dio naselja uz državnu cestu D515 Našice- Podgorač- Đakovo te uz željezničku prugu Osijek – Našice- Virovitica. Sjeverni i istočni dio naselja se nalaze u nizini istočnohrvatske ravnice a južni u području gdje sjeverni obronci Krndije prelaze u navedenu nizinu.